Az American Truck Simulator (rövidítve ATS) egy teherautó-szimulátor játék, melynek fejlesztője és kiadója az SCS Software. A játékot Windows, Mac és Linux operációs rendszerekre 2016. február 2-án adták ki. A játékot először a 2015-ös Electronic Entertainment Expón fedték fel, annak ellenére, hogy 2013 szeptemberében jelentették be. Az ATS Észak-Amerikát modellezi. A játékos eleinte áruk felvételével és leszállításával különböző cégeknek dolgozik, majd, hasonlóan a "Euro Truck Simulator 2"-höz, a játék előrehaladtával saját céget alapíthat, tud venni kamionokat, depókat és felvenni más kamionsofőröket, hogy neki dolgozzanak.